《独居会稽官舍送僧游龟溪因记寄声弊庐》
宋代·刘一止

老人年六十，生理常刺促。归无一棱田，此事乱心曲。

妻孥渺相一，幼稚炯在目。师今遇龟溪，山水无尽绿。

石壁严宝坊，泉甘宜杞菊。但恐斋厨空，眼饱不救腹。

并山行径微，草露湿人足。师访老人家，门前有修竹。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。